input: DELEGIRANA UREDBA KOMISIJE (EU) št. 1293/2014
  z dne 17. julija 2014
  o pogojih za klasifikacijo kovinskih profilov za notranji omet, zajetih v harmoniziranem standardu EN 13658-1, kovinskih profilov za zunanji omet, zajetih v harmoniziranem standardu EN 13658-2, ter pomožnih in dodatnih kovinskih profilov, zajetih v harmoniziranem standardu EN 14353, glede na njihovo požarno odpornost brez preskušanja
  (Besedilo velja za EGP)
  EVROPSKA KOMISIJA JE -
  ob upoštevanju Pogodbe o delovanju Evropske unije,
  ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 27(5) Uredbe,
  ob upoštevanju naslednjega:
  (1)
  Sistem za klasifikacijo požarne odpornosti gradbenih proizvodov je bil sprejet z Odločbo Komisije 2000/147/ES (2). Med gradbene proizvode, za katere se uporablja navedena odločba, spadajo tudi kovinski profili za notranji omet, zajeti v harmoniziranem standardu EN 13658-1, kovinski profili za zunanji omet, zajeti v harmoniziranem standardu EN 13658-2, ter pomožni in dodatni kovinski profili, zajeti v harmoniziranem standardu EN 14353, pri katerih izpostavljena površina vsebuje organski material.
  (2)
  Pri teh proizvodih se je izkazalo, da imajo nespremenljivo in predvidljivo požarno odpornost, kadar se uporabljajo z mavčno kartonskimi ploščami za oblikovanje vogalov v stenah, saj se tveganje izpostavljenosti ognju nanaša le na neznaten del njihove površine.
  (3)
  Za kovinske profile za notranji omet, zajete v harmoniziranem standardu EN 13658-1, kovinske profile za zunanji omet, zajete v harmoniziranem standardu EN 13658-2, ter pomožne in dodatne kovinske profile, zajete v harmoniziranem standardu EN 14353, pri katerih izpostavljena površina vsebuje organski material, bi moralo torej veljati, da dosegajo razred E požarne odpornosti, ne da bi bilo za to potrebno preskušanje -
  SPREJELA NASLEDNJO UREDBO:
  Člen 1
  Za kovinske profile za notranji omet, zajete v harmoniziranem standardu EN 13658-1, kovinske profile za zunanji omet, zajete v harmoniziranem standardu EN 13658-2, ter pomožne in dodatne kovinske profile, zajete v harmoniziranem standardu EN 14353, se šteje, da dosegajo razred E iz tabele 1 Priloge k Odločbi 2000/147/ES, kadar njihova izpostavljena površina vsebuje organski material, ne da bi jih bilo treba preskušati.
  Člen 2
  Ta uredba začne veljati dvajseti dan po objavi v Uradnem listu Evropske unije.
  Ta uredba je v celoti zavezujoča in se neposredno uporablja v vseh državah članicah.
  V Bruslju, 17. julija 2014